Að gefnu tilefni vill Umhyggja – félag langveikra barna vekja athygli á því að styrkir til félagsins sem óskað er eftir gegnum síma eru tvenns konar : 1 ) fólk beðið um að styrka í eitt skipti að upphæð kr. 3900 og sendur er greiðsluseðill 2 ) mánaðarlegir styrkir með upphæð að eigin vali , hafi fólk gerst Umhyggjusamur einstaklingur , sem dregnir eru af greiðslukorti eða greiddir með beingreiðslu . Í öllum tilvikum ætti nafn Umhyggju að koma skýrt fram í símtalinu og í engum tilvikum er dregið mánaðarlega af reikningi fólks sem hefur aðeins samþykkt að styrkja einu sinni . Okkur hefur á undanförnum mánuðum borist fjöldi kvartana vegna söfnunarsímtala sem ekki hafa reynst vera á okkar vegum , en ástæðan er ruglingur sem skapast hefur í kringum stofnun annars styrktarsjóðs langveikra barna sem er okkur ótendgur .